Lav et referat af nedenstående tekst:

Tekst:
- Det bliver skide spændende. Det kribler helt i benene, når jeg taler om det. En lang, sej kamp for at komme til hægterne nærmer sig sin afslutning for den danske cykelrytter Michael Valgren. For knap ti måneder siden styrtede den 31-årige dansker på en nedkørsel i det franske etapeløb La Route d'Occitanie. Det kostede blandt andet et bækkenbrud, et beskadiget knæ og en hofte ude af led. Efter operationer og genoptræning kan EF Education-rytteren omsider gøre comeback, når han 4. april er på startlisten til Le Région Pays de la Loire Tour, hvor der venter fire etaper. Selv er Valgren fortrøstningsfuld omkring igen at skulle køre cykelløb. - Det går godt. Lige nu træner jeg, som jeg plejer. Der bliver kørt hårdt på før mit comeback i næste uge, siger Michael Valgren til TV 2 Sport. - Holdet har kunnet se, at jeg træner godt. Og derfor bliver løbet nok en slags test, hvor holdet kan se, hvor jeg i virkeligheden står. En ting er, at træningen går godt, men en anden ting er at køre cykelløb, hvor man for alvor får gang i motoren. - Det bliver en spændende test, for hvis det går godt, tror jeg på, at jeg kontinuerligt kan komme til at køre flere cykelløb. - Jeg har det som en nyprofessionel Nok er løbet, Valgren gør comeback i, ikke en klassiker eller en Grand Tour, hvor danskeren tidligere har kørt sig til store resultater. Alligevel kan EF-rytteren dårligt vente med at holde på startstregen igen. - Jeg glæder mig vildt meget. Jeg har været i tvivl om, hvorvidt jeg overhovedet kunne komme til at køre cykelløb igen. Nu står jeg her og er tilbage. Jeg har det ligesom en nyprofessionel, der skal ud at køre cykelløb for første gang, fortæller en smilende Valgren. I første omgang er det dog ikke topresultater, der er i højsædet hos danskeren. - Jeg regner ikke med, at jeg kan køre med om sejren. Men det er forhåbentligt ikke langtfra. Det er svært at sige. Lige nu er mine tal stort set de samme som før mit styrt, men de små accelerationer i løbet kommer til at trætte mig, siger Valgren og fortsætter: - Jeg stiller ikke op i løbet med en tro på, at jeg skal vinde en etape eller to. Det betyder mere, at jeg får en god start. Når det så er sagt, så vil jeg gerne ud at vise mig frem og signalere til holdet, at jeg er klar til at køre flere cykelløb i fremtiden. Jeg skal give den gas, siger den tidligere Amstel Gold Race-vinder. Har fået sit styrt på afstand Trods det voldsomme styrt kan Valgren prise sig lykkelig for, at han slap derfra med livet i behold. Kort efter episoden kom det frem, at han, hvis han var faldet få meter længere frem, ville være faldet 100 meter længere ned. - Mit styrt var i forbindelse med en nedkørsel. Det løb, jeg skal køre i næste uge, er i Vestfrankrig med små bakker, så det er jeg ikke specielt nervøs for. Men skulle jeg køre Vueltaen i år eller et løb med lange nedkørsler, så kunne det godt være, at mit styrt stadig sad i mig, fortæller han. - Jeg har haft nogle gode folk omkring mig hele vejen igennem, som har hjulpet mig med at bearbejde oplevelsen. Derfor føler jeg ikke, at mit styrt sidder i mig som et traume. Valgrens lange skadesperiode har betydet, at han før denne sæson blev rykket ned på EF’s udviklingshold. Det betyder, at han indtil 1. august ikke må køre løb på cykelsportens allerstørste scene, World Touren. Går comeback-løbet som ønsket, håber danskeren, at han bliver udtaget til det prestigefyldte endagsløb Brabantse Pijl i midten af april.

Referat:
Efter et karrieretruende styrt og mange måneders intens genoptræning gør Michael Valgren comeback i begyndelsen af april.